section_heading: Biografija
paragraph_text: Lhotkino bavljenje glazbom proisteklo je iz obiteljskog konteksta. I njegov djed, Fran Lhotka kao i njegov otac, Ivo Lhotka-Kalinski bili su poznati skladatelji. O svojim glazbenim počecima sam umjetnik kaže: "Prve poduke dobio sam u obiteljskom krugu, gdje je glazba bila imperativ. Stoga ne mogu sa sigurnošću tvrditi da sam već kao šestogodišnjak sam odabrao violončelo kao svoj budući instrument. Sklon sam vjerovati da je toj odluci mojih roditelja kumovao naš obiteljski prijatelj Antonio Janigro, ugledni koncertant i dirigent, a u to doba i profesor na Muzičkoj akademiji u Zagrebu. Uz česte konzultacije s Janigrom violončelo sam do upisa na Muzičku akademiju učio kod prof. Zvonka Pomykala, koji je također bio stalni član Zagrebačkih solista."